Forslag til EUROPA-PARLAMENTETS OG RÅDETS FORORDNING om indførelse af en fælles nomenklatur for statistiske territoriale enheder (NUTS)

(forelagt af Kommissionen)

BEGRUNDELSE

Regionalstatistikken er en grundpille i det europæiske statistiske system. Den anvendes til en lang række formål og af mange forskellige brugere. De regionale data om EU's medlemsstater anvendes blandt andet til en rationel og konsistent fordeling af midlerne fra strukturfondene. Regionalstatistikken er således det objektive statistiske grundlag for vigtige politiske beslutninger.

Al regionalstatistik skal være baseret på en geografisk opdeling af det undersøgte område. I starten af 1970'erne oprettede Eurostat i samarbejde med andre tjenestegrene i Kommissionen nomenklaturen for statistiske territoriale enheder (NUTS) som et enkelt sammenhængende system til opdeling af EU's område med henblik på udarbejdelse af regionalstatistik for Fællesskabet.

NUTS-nomenklaturen har fået stadig større betydning i de seneste år som grundlag for harmoniserede og dermed sammenlignelige regionale data. NUTS anvendes som referenceramme i forbindelse med indsamling, udvikling, harmonisering og formidling af Fællesskabets regionalstatistik.

Hidtil har NUTS-nomenklaturen ikke haft sit eget retsgrundlag, dvs. der findes ikke nogen forordning, hvori de nærmere regler for opstilling og ajourføring af systemet er fastsat. Disse spørgsmål er hidtil blevet afgjort ved "gentlemen's agreements" mellem medlemsstaterne og Eurostat, undertiden efter lange og vanskelige forhandlinger. NUTS offentliggøres af Eurostat.

NUTS er oprettet og videreudviklet efter følgende principper:

NUTS-regioner er for det første normative regioner, der er udtryk for en politisk vilje; deres grænser bestemmes af de lokale myndigheders mandat og størrelsen af den regionale befolkning, dvs. den befolkningsstørrelse, der anses for at svare til en økonomisk optimal udnyttelse af de ressourcer, der er nødvendige, for at myndighederne kan udføre deres opgaver. Som regel har de en lovbestemt funktion i det pågældende lands administrative praksis. De er klart afgrænsede, som regel almindeligt anerkendt og relativt stabile. De svarer til visse niveauer af den offentlige forvaltning, især på det regionalpolitiske område. Normative eller administrative regioner er derfor almindeligt anerkendt i de nationale statistiske systemer som niveauer for indsamling, behandling og formidling af data.

NUTS er en hierarkisk klassifikation på 3 niveauer. Hver medlemsstat er opdelt i et helt antal regioner på NUTS 1-niveau. Hver af disse regioner er opdelt i regioner på NUTS 2-niveau, der igen er opdelt i regioner på NUTS 3-niveau. Medlemsstaternes administrative struktur er almindeligvis baseret på to store regionale niveauer (Länder og Kreise i Tyskland, régions og départements i Frankrig, Comunidades autónomas og provincias i Spanien, regioni og provincie i Italien osv.).

Afhængigt af landet kan disse niveauer være NUTS 1 og NUTS 2, NUTS 1 og NUTS 3 eller NUTS 2 og NUTS 3. For at opnå en struktur på 3 niveauer for hvert land konstruerer man det "manglende" niveau ved at samle et passende antal enheder på det umiddelbart lavere niveau. På den måde dannes de "ikke-administrative" regioner til brug for statistikken.

Den regionale klassificering af et givent land består af flere etaper. Først undersøges den administrative struktur; dernæst kontrolleres det, om der indsamles og formidles regionale data på grundlag af denne regionale opdeling, hvilket som regel er tilfældet. Derefter undersøges enhedernes gennemsnitlige størrelse (målt i befolkningstal) på de forskellige eksisterende administrative niveauer for at afgøre, hvor disse niveauer hører til i den regionale klassifikations hierarki. Der er to muligheder:

- den gennemsnitlige størrelse svarer stort set til et eksisterende niveau i NUTS-nomenklaturen. I så fald antages den pågældende administrative struktur i sin helhed, uden ændringer, som den regionale opdeling på dette niveau; det betyder, at størrelsen af visse enheder kan afvige stærkt fra den gennemsnitlige størrelse af enhederne på dette niveau

- den gennemsnitlige størrelse opfylder ikke ovennævnte kriterium. I så fald foretages der i overensstemmelse med den fremgangsmåde, der anvendes for medlemsstater, en ad hoc-opdeling i såkaldte "ikke-administrative enheder" i samarbejde med det berørte land ved at samle mindre administrative enheder.

Da NUTS-nomenklaturen for nylig blev ændret, gav det anledning til spændinger mellem Kommissionen og de berørte nationale statistiske kontorer. Inden længe tiltræder flere nye medlemsstater Den Europæiske Union; deres område skal også opdeles på en passende og konsistent måde til brug for statistikken. Kommissionen er på baggrund af den politiske udvikling og de opgaver, der venter den, nået til den konklusion, at det vil være hensigtsmæssigt at skabe et retsgrundlag for NUTS-nomenklaturen.

I henhold til principperne om subsidiaritet og proportionalitet kan målet om oprettelse af en harmoniseret regional klassifikation til brug for al europæisk regionalstatistik kun nås på fællesskabsplan.

Denne retsakt er udarbejdet med flere mål for øje:

1. Den skal konsolidere den nuværende NUTS-opdeling af medlemsstaternes regioner, der er resultatet af udviklingen gennem de sidste 20 år. Dette mål svarer til, hvad et stort flertal af de nationale statistiske kontorer ønsker. Den nuværende regionale opdeling har vist sig at være et anvendeligt værktøj til indsamling, beregning og formidling af regionalstatistik.

2. Den skal fastsætte objektive kriterier for afgrænsning af regioner, således at ansøgerlandene har retningslinjer for oprettelse af en regional klassifikation for deres land. Dette mål er særlig vigtigt i forbindelse med de igangværende tiltrædelsesforhandlinger.

3. Den skal sikre sammenlignelighed og upartiskhed ved udarbejdelse og anvendelse af regionalstatistik til forskellige politiske formål. Dette er særlig vigtigt med henblik på et grundlag for fremtidige regionalfonde.

4. Den skal opstille klare regler for fremtidige ændringer i NUTS-opdelingen, så man undgår konflikter af den slags, der tidligere er opstået. Ændringer er uundgåelige, når et lands administrative struktur ændrer sig. Men også de ikke-administrative enheder skal undertiden tilpasses, når behovene ændrer sig. Før i tiden drøftede Kommissionen disse ændringer med det berørte land uden noget klart regelgrundlag. Den foreslåede forordning skal råde bod på denne utilfredsstillende situation.

5. Den skal sikre, at NUTS-nomenklaturen ikke ændres for hyppigt, så brugerne af regionalstatistikken råder over data, der har den stabilitet, som er nødvendig i forbindelse med analyser.

Da forslaget til forordning som helhed vil medføre en betydelig forbedring af den nuværende situation på det regionalstatistiske område, anmodes Parlamentet og Rådet om at vedtage det.

2001/0046 (COD)

Forslag til EUROPA-PARLAMENTETS OG RÅDETS FORORDNING om indførelse af en fælles nomenklatur for statistiske territoriale enheder (NUTS)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 285,

under henvisning til forslag fra Kommissionen [1],

[1] EFT C

under henvisning til udtalelse fra Det Økonomiske og Sociale Udvalg [2],

[2] EFT C

under henvisning til udtalelse fra Regionsudvalget [3],

[3] EFT C

i henhold til proceduren i traktatens artikel 251 [4], og

[4] EFT C

ud fra følgende betragtninger:

(1) Statistikbrugerne giver udtryk for et stigende behov for harmonisering med henblik på at råde over sammenlignelige data i hele Den Europæiske Union. Det indre marked kan kun fungere, hvis der foreligger statistiske standarder, som finder anvendelse på indsamling, overførsel og offentliggørelse af nationale og fælles statistikker, således at alle aktører i det indre marked har adgang til sammenlignelige statistiske data. I den sammenhæng er nomenklaturer vigtige værktøjer til indsamling, udarbejdelse og formidling af sammenlignelige statistiske data.

(2) Regionalstatistikken er en grundpille i det europæiske statistiske system. Den anvendes til en lang række formål. I mange år har den europæiske regionalstatistik været baseret på en fælles regional klassifikation, "nomenklaturen for statistiske territoriale enheder" (i det følgende benævnt NUTS). Det vil nu være hensigtsmæssigt at give denne regionale klassifikation et retligt grundlag og indføre klare regler for senere ændringer af den.

(3) NUTS-nomenklaturen skal derfor, når det er relevant, anvendes i forbindelse med alle statistiske data, der er opdelt på territoriale enheder, og som medlemsstaterne indsender til Kommissionen.

(4) Kommissionen skal, når det er relevant, anvende NUTS-nomenklaturen i forbindelse med analyse og formidling af alle statistiske data, som er opdelt på territoriale enheder.

(5) Der er behov for forskellige niveauer for regionalstatistik, afhængigt af formålet med statistikken. Det er hensigtsmæssigt at råde over tre niveauer i den europæiske regionale NUTS-nomenklatur.

(6) Det er nødvendigt med oplysninger om den territoriale sammensætning af regioner på NUTS 3-niveau for at kunne forvalte NUTS-nomenklaturen efter hensigten, og sådanne oplysninger skal derfor fremsendes til Kommissionen med regelmæssige mellemrum.

(7) Det er nødvendigt med objektive kriterier for afgrænsning af regioner for at sikre upartiskhed ved udarbejdelse og anvendelse af regionalstatistik til forskellige politiske formål.

(8) Brugerne af regionalstatistikken har behov for data, som er stabile over en længere periode. NUTS-nomenklaturen bør derfor kun ændres højst hvert tredje år. Alene det, at der findes en forordning, vil sikre mere stabile regler over længere tid.

(9) For at regionalstatistiske data kan blive sammenlignelige, skal regionernes størrelse målt i befolkningstal være sammenlignelig. For at opnå dette bør ændringer i NUTS-nomenklaturen gøre regionerne mere ensartede med hensyn til befolkningsstørrelse.

(10) Ændringer i NUTS-nomenklaturen bør foretages i nært samarbejde med medlemsstaterne.

(11) I overensstemmelse med de i traktatens artikel 5 fastsatte principper om subsidiaritet og proportionalitet kan målene for denne retsakt ikke i tilstrækkelig grad opfyldes af medlemsstaterne. Harmoniseringen af regionalstatistikken kan bedre gennemføres på fællesskabsplan; denne retsakt går ikke ud over, hvad der er nødvendigt for at nå disse mål.

(12) Den i denne forordning fastlagte NUTS-nomenklatur skal erstatte "nomenklaturen for statistiske territoriale enheder (NUTS)", der er oprettet af De Europæiske Fællesskabers Statistiske Kontor i samarbejde med de nationale statistiske kontorer. Som følge heraf skal alle henvisninger til "nomenklaturen for statistiske territoriale enheder (NUTS)" i Fællesskabets retsakter fremover forstås som henvisninger til den i denne forordning fastlagte NUTS-nomenklatur.

(13) Da de for gennemførelsen af nærværende forordning nødvendige foranstaltninger er generelle foranstaltninger efter artikel 2 i Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbestemmelser, der tillægges Kommissionen [5], bør de vedtages efter forskriftsproceduren i artikel 5 i nævnte afgørelse.

[5] EFT L 184 af 17.7.1999, s. 23.

(14) Udvalget for Det Statistiske Program, der er nedsat ved Rådets afgørelse 89/382/EØF, Euratom [6], er blevet hørt i overensstemmelse med denne afgørelses artikel 3.

[6] EFT L 181 af 28.6.1989, s. 47.

UDSTEDT FØLGENDE FORORDNING:

Artikel 1 Genstand

1. Formålet med denne forordning er at indføre en fælles nomenklatur for statistiske territoriale enheder, i det følgende benævnt "NUTS", med henblik på at sikre udarbejdelse og formidling af sammenlignelig regionalstatistik i Fællesskabet.

2. Den i bilag I fastlagte NUTS-nomenklatur erstatter "nomenklaturen for statistiske territoriale enheder (NUTS)", der er oprettet af De Europæiske Fællesskabers Statistiske Kontor i samarbejde med medlemsstaternes statistiske kontorer.

Artikel 2 Opbygning

1. NUTS-nomenklaturen består af en specifik kode og et navn for hver region. Hver medlemsstats økonomiske område er, som omhandlet i Kommissionens beslutning 91/450/EØF af 26. juli 1991 [7], opdelt i territoriale enheder, i det følgende benævnt "regioner".

[7] EFT L 240 af 29.8.1991.

2. NUTS-nomenklaturen er hierarkisk opbygget. Hver medlemsstat er opdelt i regioner på NUTS 1-niveau, der alle er opdelt i regioner på NUTS 2-niveau, som igen er opdelt i regioner på NUTS 3-niveau.

3. En given region kan dog repræsentere flere NUTS-niveauer.

4. To forskellige regioner i samme medlemsstat må ikke have samme navn. Hvis to regioner i forskellige medlemsstater har samme navn, føjes landekoden til navnet på regionen.

Artikel 3 Klassificeringskriterier

1. De eksisterende administrative enheder i medlemsstaterne er det første kriterium for afgrænsningen af regioner.

I den forbindelse forstås ved "administrativ enhed" et geografisk område med en administrativ myndighed, der har beføjelse til at træffe administrative eller politiske beslutninger for dette område inden for medlemsstatens retlige og institutionelle rammer.

2. En given kategori af administrative enheder i en medlemsstat klassificeres på det NUTS-niveau, der svarer til de administrative enheders gennemsnitlige størrelse inden for følgende befolkningstærskler:

>TABELPOSITION>

3. De eksisterende administrative enheder, der anvendes i NUTS-nomenklaturen, er fastlagt i bilag II. Ændringer til bilag II kan vedtages af Kommissionen i overensstemmelse med den i artikel 7, stk. 2, omhandlede procedure.

4. Hvis der i en medlemsstat for et givent NUTS-niveau ikke findes administrative enheder af en passende størrelse, der svarer til kriterierne i stk. 2, dannes dette NUTS-niveau ved at aggregere et passende antal eksisterende mindre administrative enheder. Ved denne aggregering tages geografiske, samfundsøkonomiske, historiske, kulturelle og/eller andre relevante kriterier i betragtning.

Således aggregerede enheder benævnes i det følgende "ikke-administrative enheder". Størrelsen af en medlemsstats ikke-administrative enheder på et givent NUTS-niveau skal ligge inden for de i stk. 2 omhandlede befolkningstærskler.

En ikke-administrativ enhed kan dog under særlige administrative og geografiske omstændigheder, der vurderes af Kommissionen, afvige fra disse tærskler.

5. Hvis en hel medlemsstats befolkning ligger under maksimumstærsklen for et givent NUTS-niveau, er hele medlemsstaten én NUTS-region på dette niveau.

Artikel 4 NUTS-enheder

1. Senest seks måneder efter denne forordnings ikrafttræden offentliggør Kommissionen efter høring af medlemsstaterne de lokale administrative enheder, der udgør hver enkelt region på NUTS 3-niveau.

De eksisterende lokale administrative enheder er fastlagt i bilag III. Ændringer til bilag III kan vedtages af Kommissionen efter den i artikel 7, stk. 2, omhandlede procedure.

2. Hvert år inden for det første halvår meddeler medlemsstaterne alle ændringer i enhederne for det foregående år i det elektroniske format, Kommissionen udbeder sig.

3. Hvis ændringer i de lokale administrative enheder gør det nødvendigt at ændre NUTS 3-grænserne, finder bestemmelserne i artikel 5 anvendelse.

Artikel 5 Ændringer i NUTS

1. Medlemsstaterne underretter Kommissionen om alle ændringer i eksisterende administrative enheder samt om alle andre ændringer på nationalt plan, der kan få betydning for de i artikel 3 omhandlede klassificeringskriterier.

2. Kommissionen kan vedtage ændringer i den i bilag I fastlagte NUTS-nomenklatur på grundlag af kriterierne i artikel 3 og efter den i artikel 7, stk. 2, omhandlede procedure, dog højst hvert tredje år.

3. Kommissionen ændrer kun en medlemsstats ikke-administrative enheder, som omhandlet i artikel 3, stk. 4, hvis ændringen på det pågældende NUTS-niveau mindsker standardafvigelsen i størrelsen (målt i befolkning) af alle EU-regioner.

4. Ændringer i NUTS-nomenklaturen træder i kraft på den første dag i et kvartal to år efter vedtagelsen i overensstemmelse med den i artikel 7, stk. 2, omhandlede procedure.

5. Når en ændring til NUTS er vedtaget, stiller den berørte medlemsstat senest to år efter historiske tidsrækker til rådighed over den nye regionale opdeling for de sidste fem år.

Artikel 6 Forvaltning

Kommissionen træffer de nødvendige foranstaltninger med henblik på at sikre en konsistent forvaltning af NUTS-nomenklaturen. Der kan bl.a. være tale om:

(a) udarbejdelse og ajourføring af forklarende bemærkninger til NUTS

(b) undersøgelse af problemer i forbindelse med gennemførelsen af NUTS i medlemsstaternes regionale klassificeringer.

Artikel 7 Procedure

1. Kommissionen bistås af Udvalget for Det Statistiske Program, der er nedsat ved artikel 1 i Rådets afgørelse 89/382/EØF, Euratom. [8]

[8] EFT L 181 af 28.6.1989, s. 47.

2. Når der henvises til nærværende stykke, finder den i artikel 5 i Rådets afgørelse 1999/468/EF omhandlede forskriftsprocedure anvendelse i overensstemmelse med samme afgørelses artikel 7 og 8.

3. Det i artikel 5, stk. 6, i Rådets afgørelse 1999/468/EF omhandlede tidsrum er på tre måneder.

Artikel 8 Ikrafttræden

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Europa-Parlamentets vegne På Rådets vegne

Formand Formand

BILAG I NUTS-nomenklaturen (Kode - navn)

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

BILAG II Eksisterende administrative enheder

På NUTS 1-niveau: for Belgien "regio/régions" og for Tyskland "Länder".

På NUTS 2-niveau: for Belgien "provincie/provinces", for Tyskland "Regierungsbezirke", for Spanien "comundidades autónomas", for Frankrig "régions", for Irland "regions", for Italien "regioni", for Nederlandene "provincies" og for Østrig "Bundesländer".

På NUTS 3-niveau: for Belgien "arrondissements", for Danmark "Amter", for Tyskland "Kreise/kreisfreie Städte", for Grækenland "nomoi", for Spanien "provincias", for Frankrig "départements", for Irland "regional authority regions", for Italien "provincie" og for Sverige "län".

BILAG III Eksisterende lokale administrative enheder

For Belgien "Gemeenten/Communes", for Danmark "Kommuner", for Tyskland "Gemeinden", for Grækenland "Demoi/Koinotites", for Spanien "Municipios", for Frankrig "Communes", for Irland "administrative counties", for Italien "Comuni", for Luxembourg "Communes", for Nederlandene "Gemeenten", for Østrig "Gemeinden", for Portugal "Freguesias", for Finland "Kunnat", for Sverige "Kommuner" og for Det Forenede Kongerige "Wards".